रिंकू सिंह ने बनाए 474 रन, प्रभसिमरन और जायसवाल ने लगाए शतक
Check out the latest performance of Indian players in the 2023 Indian Premier League (IPL). See who is leading the charts in batting, bowling, and fielding. IPL के अगले सीजन में भी दिखेंगे, इस साल भारतीय टीम से भी आ सकता है बुलावा
इंडियन प्रीमियर लीग (IPL) में इस सीजन की टॉप-4 टीम मिल गई हैं। चेन्नई सुपर किंग्स, मुंबई इंडियंस, गुजरात टाइटंस और लखनऊ सुपर जायंट्स ने सीजन में शानदार परफॉर्मेंस करते हुए पॉइंट्स टेबल के टॉप-4 में फिनिश किया।
6 टीमें लीग स्टेज से आगे नहीं बढ़ पाईं। हालांकि, इन 6 टीमों से 7 ऐसे फ्यूचर स्टार्स सामने आए हैं जिन्होंने अपने प्रदर्शन से सभी को इम्प्रेस किया है। इन खिलाड़ियों में 4 बैटर्स और 3 बॉलर्स हैं।इन खिलाड़ियों को जल्द ही टीम इंडिया में एंट्री भी मिल सकती हैं।
आइए जानते हैं IPL के प्लेऑफ से बाहर हुईं टीमों के यंग फ्यूचर स्टार्स और उनका IPL 2023 में परफॉर्मेंस...
1. रिंकू सिंह, मिडिल ऑर्डर बैटर
स्ट्रेंथ- अच्छे फिनिशर, मि़डिल और डेथ ओवर्स में टीम को संभालते हैं
कोलकाता नाइट राइडर्स के बल्लेबाज रिंकू सिंह ने गुजरात के खिलाफ 5 बॉल पर 5 सिक्स लगा कर अपने नाम का परचम लहराया। इस सीजन आंद्रे रसेल के बुरे फॉर्म में होने के बाद 25 साल के रिंकू सिंह ने कोलकाता के लिए फिनिशर की जिम्मेदार निभाई। 2018 में IPL डेब्यू करने वाले रिंकू ने इस सीजन KKR के लिए सबसे ज्यादा 474 रन बनाए हैं।
भारतीय टीम के नजरिए से रिंकू सिंह स्क्वॉड में फिट बैठते हैं क्योंकि, भारत की टी-20 टीम को इस समय ऐसे बैटर की तलाश है जो हार्दिक पंड्या के साथ मिलकर इनिंग्स और मैच को अच्छे से फिनिश कर सके।
2. यशस्वी जायसवाल, ओपनर
स्ट्रेंथ- तूफानी बल्लेबाज, पावरप्ले में हिटिंग की क्षमता
21 साल के यशस्वी जायसवाल के खेल को देखने के बाद कई क्रिकेट पंडित और दिग्गज इस युवा को भारतीय टीम के भविष्य का सितारा बता चुके हैं। यशस्वी ने इस सीजन राजस्थान रॉयल्स की ओर से सबसे ज्यादा रन बनाए। साथ ही उन्होंने एक शतक भी लगाया। यशस्वी रिंकू सिंह के साथ इमर्जिंग प्लेयर ऑफ द सीजन के भी प्रबल दांवेदार हैं।
आने वाले समय में टीम इंडिया से शुभमन गिल के साथ यशस्वी जायसवाल ओपनिंग करते दिख सकते हैं, क्योंकि यशस्वी ने IPL से पहले घरेलू क्रिकेट में भी मुंबई के लिए बेहतरीन पारियां खेलीं।
3. प्रभसिमरन सिंह, ओपनर
स्ट्रेंथ- विस्फोटक ओपनिंग बैटर हैं, मिडिल ओवरों में भी तेजी से रन बनाते हैं
IPL में लम्बे समय के बाद 22 साल के प्रभसिमरन सिंह को सीजन में 2 से ज्यादा मैच खेलने का मौका मिला। 2019 से 2022 तक प्रभसिमरन कुल 6 ही मैच खेल सके। लेकिन इस सीजन उन्होंने पूरे 14 मैच खेले। उनके बल्ले से एक शतक के साथ 358 रन निकले।
प्रभसिमरन कम्पलीट बैटर हैं। तेज गेंदबाज को हर तरफ शॉट लगाने के साथ स्पिनर्स के खिलाफ स्वीप और स्विच हिट भी लगाना जानते हैं। ऐसे में उन्हें जल्द ही इंडिया-ए में शामिल किया जा सकता है।
4. जितेश शर्मा, विकेटकीकपर बैटर
स्ट्रेंथ- बेहतरीन विकेटकीपर, बड़े शॉट्स लगाना जानते हैं
पंजाब किंग्स के खिलाड़ी जितेश शर्मा विदर्भ से डोमेस्टिक क्रिकेट खेलते हैं। जितेश 2017 में मुंबई इंडियंस का हिस्सा थे। हालांकि, उन्होंने पहला IPL मैच 2022 में पंजाब किंग्स की ओर से खेला। ​​​​​29 साल के ​जितेश ने इस सीजन 12 मैचों में 156 से ज्यादा के स्ट्राइक रेट से 234 रन बनाए। जितेश ने विकेट कीपिंग के साथ ही फिनिशर का रोल भी निभाया।
जनवरी 2023 में श्रीलंका के खिलाफ सीरीज से पहले संजू सैमसन घुटने की चोट के कारण बाहर हो गए थे। इस दौरान जितेश शर्मा को भारत की T20I टीम में शामिल किया गया था। हालांकि, उन्हें डेब्यू का मौका नहीं मिला। IPL के इस सीजन में शानदार प्रदर्शन के बाद उन्हें डेब्यू का मौका मिल सकता है।
5. मयंक  मार्कंडेय, लेग स्पिनर
​​​​​स्ट्रेंथ- रिस्ट स्पिनर, मिडिल ओवरों में विकेट निकालते हैं
SRH के लेग स्पिनर मयंक मार्कंडेय ने इस सीजन शानदार प्रदर्शन किया है। टीम के लिए भुवनेश्वर कुमार के बाद मार्कंडेय ने सबसे ज्यादा विकेट लिए। 25 साल के इस स्पिनर ने 2018 में IPL डेब्यू किया था। डेब्यू सीजन के बाद 2023 मार्कंडेय के लिए कमबैक सीजन रहा। 2018 में मारकंडे ने 14 मैच में 21 विकेट लिए थे। वहीं, इस सीजन मार्कंडेय के नाम 10 मैच में 12 विकेट हैं।
मार्कंडेय भारतीय टीम से ऑस्ट्रेलिया के खिलाफ 2019 में एक टी-20 मुकाबला खेल चुके हैं। हालांकि, इसके बाद उन्हें मौका नहीं मिला। 2019 से 2022 तक IPL में भी वह कुछ खास नहीं कर सके, लेकिन इस बार उन्हें अच्छे प्रदर्शन का इनाम मिल सकता है।
6. विजयकुमार वैशाख, तेज गेंदबाज
स्ट्रेंथ- लगातार 140+ की स्पीड से गेंदबाजी, मिडिल और डेथ ओवर्स में विकेट निकाले हैं
RCB के तेज गेंदबाज विजय कुमार वैशाख ने अपने डेब्यू सीजन में ही सभी को प्रभावित किया है। 26 साल के वैशाख ने शानदार बॉलिंग करते हुए 7 मैचों में 9 विकेट झटके। वैशाख कर्नाटक की ओर से ही डोमेस्टिक क्रिकेट भी खेलते हैं। तेज रफ्तार की गेंदबाजी के साथ ही वैशाख की बाउंसर और यॉर्कर पर अच्छी पकड़ है। उन्हें नई बॉल का फायदा उठाना सीखना होगा। यह उनका वीक पाॅइंट है। कई बार नई बॉल से बहुत रन देते हैं। लेकिन इनमें मोहम्मद सिराज की तरह टीम इंडिया में शामिल होने की क्षमता है।
7. सुयश शर्मा, लेग स्पिनर
स्ट्रेंथ- तेज गति से लेग स्पिन और शानदार गूगली
20 साल के इस युवा गेंदबाज ने इस सीजन कोच और फैंस को सरप्राइज किया। दाएं हाथ के इस लेग स्पिनर ने 11 मैचों में 10 विकेट लिए। सुयश शानदार गुगली फेंकते हैं। दिल्ली क्लब क्रिकेट से शुरुआत करने वाले सुयश में टीम इंडिया का हिस्सा बनने का पोटेंशियल है।
टीम इंडिया की रिस्ट स्पिनर की हमेशा से जरूरत रही है, ऐसे में सुयश अगर घरेलू क्रिकेट में अच्छा करें तो जल्द ही इंडिया-ए टीम का हिस्सा बन सकते हैं।
